Галоўнай часткай першага дня форуму стала конкурсная праграма сярод аўтараў-выканаўцаў. Дзеці чыталі вершы ўласнага сачынення. У сваіх творах яны ўзнімалі сур'ёзныя філасофскія тэмы самавызначэння, распавядалі пра рамантычныя гісторыі і дзяліліся з залай праблемамі. Канкурсанты падышлі да выканання вершаў па-рознаму. Некаторыя ўдзельнікі засталіся з гледачамі сам-насам, іншыя выкарыстоўвалі ў выступе рэквізіт, музыку і відэашэраг.